06/06/2019 | Administración LocalMunicipal
Santa Comba
Revogación delegación exercicio atribucións xenéricos en concelleiro

A alcaldesa, María Josefa Pose Rodríguez, o 30/05/2019, ditou o decreto co número 667/2019 que deseguido se transcribe: Expediente núm.: Organización 2017-2019 Departamento: adxunto a secretaría Documento asinado por: a alcaldesa Asunto: revogación delegación exercicio atribucións xenéricos en concelleiro 1. Logo de ver que a alcaldesa, no uso das competencias que lle outorga a lexislación vixente, no decreto núm.636/2016, do 6 de xuño de 2016, conferiu a delegación xenérica para a xestión e dirección da área de Urbanismo ao concelleiro, José Pose Pazos, (BOP núm.115 do 17/06/2016). 2. Logo de ver que no decreto da alcaldía núm.1164/2017, do 1 de setembro de 2017, se autorizou o réxime de dedicación parcial para o desenvolvemento de cargos entre os que se atopa: 3. Logo de ver as actuacións políticas adoptadas polo concelleiro, José Pose Pazos, que afectan negativamente ao normal desenvolvemento do traballo do goberno municipal, esta alcaldesa, por falta de confianza, considera deixar sen efecto a delegación xenérica da dirección e xestión da área de Urbanismo ao concelleiro mencionado e a dedicación parcial que recae nese cargo.1. Logo de ver que o alcalde pode delegar o exercicio de determinadas atribucións nos membros da Comisión de Goberno (hoxe Xunta de Goberno Local), e, onde esta non exista, nos tenentes de alcalde, sen prexuízo das delegacións especiais que, para labores específicos, poida realizar a prol de calquera concelleiro, aínda que non pertencesen a aquela comisión artigo 43.3 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (BOE núm.308 do 22/12/1986), (ROF). 2. Logo de ver que a revogación ou modificación das delegacións adoptarase coas mesmas formalidades que as esixidas para o seu outorgamento, ao abeiro do artigo 114.3 do ROF.3. Todas as delegacións a que se refire o artigo 43 do ROF serán realizadas mediante decreto do alcalde que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio das mesmas, na medida en que se concreten ou aparten do réxime xeral previsto neste Regulamento. A delegación de atribucións do alcalde terá efectos desde o día seguinte á data do decreto, agás que nela se dispoña outra cousa, sen prexuízo da súa preceptiva publicación no Boletín Oficial da Provincia e no municipal, se existise. Estas normas serán aplicables a calquera modificación posterior das delegacións 4. De todas as delegacións e das súas modificacións darase conta ao Pleno na primeira sesión que este celebre con posterioridade ás mesmas. De acordo con todo o indicado, ao abeiro dos artigos 21.1. e 23.4 da Lei 7/1985, do 2 de abril, reguladora das bases do réxime local (BOE núm.80 do 03/04/1985); o artigo 61 da Lei 5/1997, do 22 de xullo, de Administración local de Galicia (DOG núm.149 do 5/08/1997 e BOE núm.237 de 3/10/1997), RESOLVO: 1. Revogar a delegación xenérica para a xestión e dirección da área de Urbanismo conferida ao concelleiro, José Pose Pazos, no decreto núm.636/2016, do 6 de xuño de 2016 (BOP núm.115 do 17/06/2016), que asumirá a alcaldía.2. Deixar sen efecto o réxime de dedicación parcial para o desenvolvemento do cargo de delegado de Urbanismo autorizado para o concelleiro, José Pose Pazos.3. Tramitar a baixa do concelleiro mencionado na Seguridade Social.4. As demais delegacións conferidas no decreto da alcaldía núm.636/2016, do 6 de xuño de 2016, quedan vixentes e sen alterar.5. Notificar este decreto ao concelleiro.6. A revogación terá efecto desde a data deste decreto, con independencia da data de publicación, ao abeiro do artigo 44 do ROF.7. Publicar este decreto no Boletín Oficial da Provincia e no taboleiro de anuncios e sede electrónica municipal.8. Dar conta á secretaria de Estado das Administracións Públicas, por medio do Portal das Entidades Locais (seguimento de concelleiros). 9. Dar conta ao Pleno na primeira sesión que celebre. Tamén aos departamentos municipais. Santa Comba, Dou fe A alcaldesa A secretaria xeral María Josefa Pose Rodríguez Cristina Alonso Losada” Fágoo público, ao abeiro do artigo 44 do Real decreto 2568/1986, de 28 de novembro, no que se aproba o Regulamento de organización, Funcionamento e réxime xurídico das entidades locais (BOP núm.305 do 22/12/1986) e o artigo 9.3 da Lei 40/2015, do 1 de outubro, de réxime xurídico do sector público (BOP núm.236 do 02/10/2015). Santa Comba, 30 de maio de 2019 A alcaldesa María Josefa Pose Rodríguez